B. AFFALDSHÅNDTERING

1. 31993 R 0259: Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (EFT L 30 af 6.2.1993, s. 1), senest ændret ved:

- 32001 R 2557: Kommissionens forordning (EF) nr. 2557/2001 af 28.12.2001 (EFT L 349 af 31.12.2001, s. 1).

a) Indtil den 31. december 2012 skal alle overførsler til Polen af affald til nyttiggørelse, der er anført i bilag II til forordning (EØF) nr. 259/93 anmeldes til de kompetente myndigheder og forarbejdes i overensstemmelse med artikel 6, 7 og 8 i forordningen.

b) Som en undtagelse fra artikel 7, stk. 4, i forordning (EØF) nr. 259/93 kan de kompetente myndigheder indtil den 31. december 2007 gøre indsigelse mod overførsler til Polen til nyttiggørelse af følgende affaldstyper i overensstemmelse med de indsigelsesgrunde, der er anført i artikel 4, stk. 3, i forordningen. Sådanne overførsler er omfattet af artikel 10 i forordningen.

- GE 010 - GE 020 glas

- GH 010 - GH 015 plastik

- GI 010 - GI 014 papir

- GK 020 brugte bildæk

AA. Metalholdigt affald:

- AA 090 ex 2804 80 Arsenaffald og restprodukter

- AA 100 ex 2805 40 Kviksølvaffald og -restprodukter

- AA 130 Væsker fra metalbejdsning

AB. Affald indeholdende hovedsageligt uorganiske bestanddele, men som også kan indeholde metaller og uorganiske materialer:

AC. Affald indeholdende hovedsageligt organiske bestanddele, men som også kan indeholde metaller og uorganiske materialer:

- AC 040 Slam af blyholdig benzin

- AC 050 Væsker til brug som varmeoverføringsmedium

- AC 060 Hydrauliske væsker

- AC 070 Bremsevæsker

- AC 080 Frostvæsker

- AC 110 Phenoler, phenolforbindelser, herunder chlorphenol i form af væske eller slam

- AC 120 Polychlorerede naphthalener

- AC 150 Chlorfluorcarboner

- AC 160 Haloner

- AC 190 Den lette fraktion fra metalfragmentering

- AC 200 Organiske phosphorforbindelser fra genvinding af opløsningsmidler

- AC 230 Halogenerede eller ikke-halogenerede ikke-vandige destillationsrester fra genvinding af organiske opløsningsmidler

- AC 240 Affald fra fremstilling af alifatiske halogenerede hydrocarboner (som f.eks. chlormethaner, dichlorethan, vinylchlorid, vinylidenchlorid, allylchlorid og epichlorhydrin)

- AC 260 Svinegylle; ekskrementer

AD. Affald, som kan indeholde enten uorganiske eller organiske bestanddele:

- AD 010 Affald fra fremstilling og tilberedning af farmaceutiske produkter

- AD 040 Uorganiske cyanider, med undtagelse af restprodukter indeholdende ædelmetal i fast form, som indeholder spor af uorganiske cyanider

- AD 050 Organiske cyanider

- AD 060 Blandinger og emulsioner af olieaffald/vand, hydrocarboner/vand

- AD 070 Affald fra fremstilling, formulering og anvendelse af trykfarver, farvestoffer, pigment, maling, lak, fernis

- AD 150 Naturligt forekommende organisk materiale, der anvendes som filtermateriale (som f.eks. biologiske filtre)

- AD 160 Husholdningsaffald

Med undtagelse af glas, papir og brugte bildæk kan denne periode udvides til senest den 31. december 2012 efter fremgangsmåden i artikel 18 i Rådets direktiv 75/42/EØF [26] om affald, som ændret ved direktiv 91/156/EØF [27].

c) Som en undtagelse fra artikel 7, stk. 4, i forordning (EØF) nr. 259/93 kan de kompetente myndigheder indtil den 31. december 2012 gøre indsigelse mod overførsler til Polen af affald til nyttiggørelse, der er anført i bilag IV i forordningen og overførsler af affald til nyttiggørelse, der ikke er anført i bilagene til forordningen, i overensstemmelse med de indsigelsesgrunde, der er anført i artikel 4, stk. 3, i forordning (EØF) nr. 259/93.

d) Som en undtagelse fra artikel 7, stk. 4, i forordning (EØF) nr. 259/93 skal de kompetente myndigheder gøre indsigelse mod overførsel af affald til nyttiggørelse, der er anført i bilag II, III og IV i forordningen, og mod overførsel af affald til nyttiggørelse, der ikke er anført i disse bilag, og er beregnet for et anlæg, der midlertidigt er undtaget fra visse bestemmelser i direktiv 96/61/EF [28] om integreret forebyggelse og bekæmpelse af forurening, i den periode, den midlertidige undtagelse gælder for bestemmelsesanlægget.

2. 31994 L 0062: Europa-Parlamentet og Rådets direktiv 94/62/EF af 20. december 1994 om emballage og emballageaffald (EFT L 365 af 31.12.1994, s. 10).

Som en undtagelse fra artikel 6, stk. 1, litra a) og b) i direktiv 94/62/EF skal Polen nå nyttiggørelses- og genanvendelsesmålene for følgende emballagematerialer inden den 31. december 2007 i overensstemmelse med følgende mellemliggende mål:

- genanvendelse af plast: 10 vægtprocent inden tiltrædelsen, 14 for 2004 og et minimum på 15 vægtprocent for 2005;

- genanvendelse af metaller: 11 vægtprocent inden tiltrædelsen, 14 for 2004 og et minimum på 15 vægtprocent for 2005;

- samlet nyttiggørelsesprocent: 32 vægtprocent inden tiltrædelsen, 32 for 2004, 37 vægtprocent for 2005 og 43 vægtprocent for 2006.

B. AFFALDHÅNTERING

3. 31999 L 0031: Rådets direktiv 1999/31/EF af 26. april 1999 om deponering af affald (EFT L 182 af 16.7.1999, s. 1).

Som en undtagelse fra artikel 14, litra c), og punkt 2, 3, 4, og 6 i bilag I til direktiv 1999/31/EF og med forbehold af Rådets direktiv 75/442/EØF om affald [29]og Rådets direktiv 91/689/EØF om farligt affald [30] finder bestemmelserne vedrørende vandkontrol, håndtering af perkolat, beskyttelse af jord og vand, kontrol med gasser samt stabilitet først anvendelse for kommunale deponeringsanlæg i Polen fra den 1. juli 2012, dog således, at der fastsættes følgende mellemliggende mål:

- ved tiltrædelsen: 11200000 tons deponeret affald, som ikke er i overensstemmelse med direktivet, dvs. 85 % af i alt 13200000 tons deponeret affald

- pr. 31.december 2004: 10300000 tons deponeret affald, som ikke er i overensstemmelse med direktivet, dvs. 77,5 % af i alt 13300000 tons deponeret affald

- pr. 31.december 2005: 9350000 tons deponeret affald, som ikke er i overensstemmelse med direktivet, dvs. 70 % af i alt 13350000 tons deponeret affald

- pr. 31.december 2006: 7900000 tons deponeret affald, som ikke er i overensstemmelse med direktivet, dvs. 59 % af i alt 13400000 tons deponeret affald

- pr. 31.december 2007: 4600000 tons deponeret affald, som ikke er i overensstemmelse med direktivet, dvs. 36 % af i alt 12800000 tons deponeret affald

- pr. 31. december 2008: 4000000 tons deponeret affald, som ikke er i overensstemmelse med direktivet, dvs. 32 % af i alt 12500000 tons deponeret affald

- pr. 31.december 2009: 3200000 tons deponeret affald, som ikke er i overensstemmelse med direktivet, dvs. 26 % af i alt 12200000 tons deponeret affald

- pr. 31.december 2010: 2000000 tons deponeret affald, som ikke er i overensstemmelse med direktivet, dvs. 17 % af i alt 12000000 tons deponeret affald

- pr. 31.december 2011: 1200000 tons deponeret affald, som ikke er i overensstemmelse med direktivet, dvs. 10 % af i alt 11700000 tons deponeret affald.

Denne bestemmelse finder ikke anvendelse for farligt affald eller industriaffald.

Pr. 30 juni hvert år fra og med tiltrædelsesåret fremsender Polen en rapport til Kommissionen vedrørende den gradvise gennemførelse af direktivet og opfyldelsen af disse mellemliggende mål.

[26] EFT L 194 af 25.7.1975, s. 39. Senest ændret ved Kommissionens beslutning 96/350 (EFT L 135 af 6.6.1996, s. 32).

[27] EFT L 78 af 26.3.1991, s. 32.

[28] EFT L 275 af 10.10.1996, s. 26.

[29] EFT L 194 af 25.7.1975, s. 39. Senest ændret ved Kommissionens beslutning 96/350/EF (EFT L 135 af 6.6.1996, s. 32).

[30] EFT L 377 af 31.12.1991, s. 20. Senest ændret ved direktiv 94/31/EF (EFT L 168 af 2.7.1994, s. 28).

--------------------------------------------------